මෙහෙමයි, මට අර්ධලෝහිතයෙක් වෙන්න වුවමනා වුණේ නෑ.
අර්ධලෝහිතයෙක් වෙන එක අනතුරුදායක, බය හිතෙන දෙයක්.
හුඟක් වෙලාවට ඒක වේදනාකාරී සහ නිර්දය විදියට ඔයාව මරණයට පත් කරාවි.
ඔයාට හිතෙනවා නම් ඔයත් අපෙන් කෙනෙක් කියලා, මගේ අවවාදය තමයි...
ඔයාට පුළුවන් වෙලාවේ ආපහු හැරෙන්න.
මොකද ඔයා කවුද කියලා ඔයා දැනගන්නවා කියන්නේ,
ඒක එයාලත් දැනගන්නවා කියන එකයි. එතකොට එයාලා ඔයාව හොයාගෙන ඒවි.
ඔන්න එදාට මං නොකිව්වයි කියන්න එපා.
පරිවර්තනය හා උපසිරසි ගැන්වීම 🔱 - සනුප රන්මෙත් - 🔱
මගේ නම පර්සි ජැක්සන්. මට වයස 12යි.
මම විශේෂ අවශ්‍යතා තියෙන ළමයෙක්ද?
ඔව්, එහෙම කියන්න පුළුවන්.
අඩු ලකුණු, මැරයෝ වගේ සාමාන්‍ය දේවල්.
ඒවගේම තියෙනවා තව දේවලුත්.
එච්චර... සාමාන්‍ය නොවන දේවල්.
ඔය ඉන්නේ මම. දෙවෙනි වසරේ. ඇයි මම එතනට ගිහින් හිටියේ?
මම මොකෙක්වහරි දැක්කා.
අඩු ගාණේ... මම මොකෙක්ව හරි දැක්කා කියලා මට දිවුරන්න වුණත් පුළුවන්කම තිබුණා.
ඔයා ඒ වගේ දෙයක් කිව්වාම,
ඔයාට යන්න වෙන්නේ මෙන්න මේ හාදයගේ ඔෆිස් එකටයි.
සුබ ආරංචිය තමයි, එයා කියනවා බය වෙන්න දෙයක් නෑලු.
ඒ ඔක්කොම මගේ හිතේ තියෙන දේවල් ලු.
ඒත් ඒක ආපහු සිද්ධවුණොත්, අනිවාරෙන් කාටහරි කියන්නලු.
ඒක ආපහු සිද්ධවුණා.
මට දැනුනේ මේ විශ්වාස කරන්න බැරි වගේ පේන දේවල්
මගේ අම්මා මට කියපු කතාවල තිබුණ දේවල් වගේමයි.
එක මොහොතකදී ඇත්ත කියල හිතෙනවා, ඊළඟ තප්පරේදී...
මොන මෝඩයෙක්ද.
හේයි, කොල්ලනේ, මට පේන අමුතු දේවල් ගැන අහන්න ඕනෙද?
ඒක ඔයා කාටවත් කියන්න ඕන ජාතියේ කතාවක් නෙමෙයි,
ඉතින් මං කිව්වෙ නෑ.
ඊටපස්සේ... මොකක් හරි දෙයක් වෙනස්වුණා.
මට ග්‍රෝවර්ව හම්බවුණා.
අපි දෙන්නට පොදු දේවල් ගොඩක් තිබුණා.
එයාට විතරයි--
ඒවගේම ඒ අපි දෙන්නම ආහාර දාමයේ පහළම මට්ටමේ ඉන්න නිසා විතරක් නෙමෙයි.
දන්නවද දෙයක්?
මේ දේවල් ග්‍රෝවර් එක්ක කතා කරන එක මගේ හිතට සහනයක් වුණා.
ඒවා මගේ හිතේ තියෙන දේවල් විතරයි කියන එක විශ්වාස කරන්න පුළුවන් වෙන්න ගත්තා.
අමුතුයි තමයි, ඒත් හානියක් නෑ.
ඒත් ඉතින් ඒ, ඒකත් වෙනස් වෙන දවස වෙනකන් තමයි.
එයාලගෙන් කෙනෙක් මාව අල්ලගන්න එන්න තීරණය කරපු දවස වෙනකන් තමයි.
ඔයාලට මේ පේන දේවල් ප්‍රබන්ධ නෙමෙයි.
ඒවා මනඃකල්පිතයකුත් නෙමෙයි.
ඔයාලට මේ පේන දේවල් තමයි ඔයාලගේ සත්‍යම සහ ගැඹුරුම කොටස්.
යහළුවෝ...
දෙවිවරු...
රාක්ෂයෝ, වීරයෝ...
මේ කාමරේ ඇතුළේ පේන්න ඉන්න ඔක්කොම
අපට කරන්න හැකි දේ මතක් කරලා දෙන සිහිවටන.
දැන්, ඔයාලගේ කොළවල,
ඔයාලා මෙතන තියෙන දේවල්වලින් එකක් තෝරගෙන
ඒක විස්තර කරන්න ඕනේ.
ඒකේ පෙනුම විතරක් නෙමෙයි...
ඒක දැක්කම ඔයාට දැනෙන විදියත්.
හ්ම්ම්? හරි, වැඩ පටන්ගන්න.
ඔයාට මොනවද පේන්නේ?
පර්සියස්...
ඒ මම නේ.
ම්ම්-හ්ම්ම්. එයාගේ නම තමයි ඔයාටත් තියෙන්නේ.
ඒක නිසාද ඔයා එයාගේ නම මට දැම්මේ?
එයා වීරයෙක් නිසා?
ඇයි ඔයාට හිතෙන්නේ එයා වීරයෙක් කියලා?
එයා රාක්ෂයින්ව මරන නිසා.
දැන් ඇයි ඔයාට හිතෙන්නේ ඈ රාක්ෂයෙක් කියලා?
අම්මේ...
වීරයෝ වගේ පේන හැමකෙනෙක්ම වීරයෙක් නෙමෙයි.
ඒවගේම රාක්ෂයෝ වගේ පේන හැමකෙනෙක්ම රාක්ෂයොත් නෙමෙයි.
මම ඔයාට එයාගේ නම දැම්මේ, එයා පොඩි කාලේදී
තරහ ගියපු රජෙක් එයාවයි එයාගේ අම්මවයි ලී පෙට්ටියක දාලා මුහුදට විසි කළා.
එයාලා තනියම, බයෙන් හිටියේ. රෑට, එයාගේ අම්මා එයාගේ කනට කොඳුරනවලු...
"නිර්භීත වෙන්න, පර්සියස්."
"අපිව වෙන් කරන්න හදපු කුණාටුව බය නැතිව තරණය කරන්න, මොකද අපි අපරාජිතයි...
...අපිට එකිනෙකා ඉන්න තාක්කල්."
ඒවගේම එයාට මොන බාධක ආවත්,
එයා සතුටුදායක අවසානයකට පාර හොයාගන්න පුළුවන් වුණා.
පර්සි?
අම්මේ?
මම මෙහේ, පැටියෝ! අම්මා මෙහෙ ඉන්නවා!
මිස්ටර් ජැක්සන්,
ඔයා තමන්ව පාලනය කරගන්න ඉගෙනගන්න ඕනේ, ඔයාට මං කියන දේ තේරුණාද?
- මම? - ඔයාට මං කියන දේ තේරුණාද?
එයාට ඒක නවත්තන්න බෑ, මිසිස් ඩොඩ්ස්. පර්සි විශේෂයි.
ඔය ඇති.
එයාලව ගණන් ගන්න එපා.
දෙවියන් ගාව ඔයාට දෙන්න තියෙන දේවල් දැනගන්න ඔයා ලෑස්ති වුණාම, එයාලා ඔයාට කියාවි.
මට ඔයාව විශ්වාසයි.
ඒවගේම මං විශ්වාස කරනවා ඔයාට මේක ඕන වෙයි කියලා.
ඕක තියාගන්න.
ඕක බලවත් භාණ්ඩයක්.
ඒ වගේ මැරකම්වලට හේතුවෙන්න පුළුවන් කාරණා සෑහෙන්න තියෙනවා.
පොඩි කාලෙ සිද්දවුණ නරක දේවල්, තමන් ගැළපෙන්නේ නෑ කියල හිතන එක,
මෙහෙමයි, මට තේරෙනව නැන්සිටත් ප්‍රශ්න තියෙන විත්තිය,
ඒත් මට එපා වෙලා තියෙන්නේ එයා ඒ ඔක්කොටම මං පළි කියලා හිතන් ඉන්න එක.
මට හිතෙනවා... ඒක වෙනස් කරන්න දෙයක් කරන්න කාලෙ හරි කියලා.
ඔයාට පුළුවන් මිස්ටර් කේන්ව හම්බවෙන්න යන්න වෙලාවක් වෙන් කරගන්න.
- එයා හරි දක්ෂයි-- - මං හිතුවේ නැන්සිව
කුණු බක්කියකට විසි කරලා දානවා වගේ දෙයක් කරන්න.
එහෙමද.
ඔහ්, එපා, එපා, එපා, එපා, එපා, එපා, එපා.
එපා, මං ඒ වගේ මැරයෝ ගැන දන්න ලොකුම දේ තමයි
ඔයා කවදාවත්, කවමදාවත් එයාලත් එක්ක හැප්පෙන්න යන්න ඕන නෑ කියන එක.
ඒක වැරදියිනේ.
බලන්න...
මම දන්නවා අපි වගේ අයට මෙතන ඉන්න එක අමාරුයි කියලා.
ඒත් අපි සදහටම මෙතන ඉන්නේ නෑනේ.
එළියේ මීට වඩා හොඳ තැන් තියෙනවා.
පර්සි...
එපා!
පර්සි තමයි මාව තල්ලු කළේ!
- නැන්සි, ඔයා හොඳින්ද? - එයා නැන්සිව තල්ලු කළා!
ඔය ඉන්නේ ඔයා.
අපි මෝඩයෝ නෙමෙයි, පර්සි ජැක්සන්.
මිසිස් ඩොඩ්ස්, ඔයා හොඳින්ද?
කොච්චර කාලයක් ගිහිල්ලා හරි ඔයාව හොයාගන්නවා.
ඒක කොහෙද තියෙන්නේ, අර්ධ-ලෝහිතයෝ?
ඒක කොහෙද තියෙන්නේ?
- එයා හොඳින්ද? - එයා මැරිලද?
කරුණාකරලා එයාට නිදහසේ ඉන්න දෙන්න.
මොකක්ද සිද්ධවුණේ?
මිසිස් ඩොඩ්ස් කොහෙද?
මං එයාට මොනවත් කළේ නෑ!
- එයා තමයි මාව තල්ලු කළේ. - හැමෝම ගිහින් තමන්ගේ කෑම එක කන්න.
මොකුත් ප්‍රශ්නයක් නෑ. පර්සිට ටිකක් නිදහසේ ඉන්න ඕනේ, එච්චරයි.
මට තේරෙන්නේ නෑ. කවුරුවත් ඒක දැක්කේ නැද්ද?
මිසිස් ඩොඩ්ස් කොහෙද?
පර්සි, මෙහේ එහෙම කෙනෙක් නෑ.
හරි, ළමයිනේ, අපි ඉස්සරහට යමු. කෑම කාලා ඉවර කරන්න.
ගොඩක් වෙලාවට... ඇත්ත මොකක්ද කියලා හොයාගන්න අමාරුයි...
ඒත් මෙතන නම්, ඇත්ත ප්‍රතික්ෂේප කරන එක අමාරුයි වගෙයි පේන්නේ.
මිස්ටර් ජැක්සන්,
ඔයාගේ පන්තියේ කීප දෙනෙක් දැකලා තියෙනව ඔයා සහ මිස්ටර් අන්ඩර්වුඩ්
මිස් බොබොෆිට් එක්ක වාද කරනවා,
ඒත් ඔයා කිසිම පැහැදිලි කිරීමක් කරල නෑ එයා ඒ පොකුණට වැටුණෙ කොහොමද කියන එක ගැන.
ඔයා කියල තියෙන්නේ එක දෙයයි, අහ්...
"මං නැන්සිව ඇල්ලුවේ නෑ."
දැන්, ඔයා ළඟ නිදහසට කාරණා වෙන මොනවත්ම නැද්ද?
මම නැන්සිව ඇල්ලුවේ නෑ.
හොඳයි.
මිස්ටර් අන්ඩර්වුඩ්? ඔයාට කියන්න දෙයක් තියෙනවද?
ඔව්.
තියෙනවා.
කියන්න බලන්න.
එදා උදේ මට පර්සි කිව්වා එයාට ඕනේ කියලා අපට කරපු දේවල්වලට
- නැන්සිගෙන් පළිගන්න. - ග්‍රෝවර්?
ඒවගේම පොකුණ ළඟදී සිද්ධවුණ දේවල් ගැන එයා කියන්නේ බොරු.
- ග්‍රෝවර්! - ඔහොම ඉන්න...
ඔයා කියන්නේ ඔයා, මිස්ටර් ජැක්සන්, මිස් බොබොෆිට්ට පහර දෙනවා දැක්කා කියලද?
ඔව්,
මම දැක්කා.
මේ මොකක්වත් පහසු නෑ.
ඔයාටවත්,
අපි කාටවත්.
මට ඔයා ගැන බයයි, පර්සි.
මම දැක්කා කෞතුකාගාරෙදී වෙච්ච දේ.
මම නැන්සිව ඇල්ලුවේ නෑ.
මම දන්නවා ඔයා එහෙම කළේ නෑ කියලා.
අඩු ගාණේ, මම දන්නවා ඔයා එහෙම හිතන බව.
එතන සිද්ධ වුණා කියලා ඔයාට හිතෙන දේ මට කියන්න ඕනෙද?
ඔයාට පුළුවන් මට කියන්න. සමහර විට මට ඒක තේරුම්ගන්න පුළුවන් වෙයි.
ඔට්ටුද?
පර්සි...
මගේ ජීවිතේදී මම දැකලා තියෙනවා ගොඩක් තරුණ ළමයින්ට මේ වගේ දේවල් වෙනවා,
ඒත් එයාලා හැමෝම අතරින්, මට සැකයි...
ඔයාට තමයි දුෂ්කරම ගමන තියෙන්නේ කියලා.
මට සැකයි... ඔයා විශේෂයි කියලා.
- ඔයා හිතනවට වඩා ගොඩක් විශේෂයි. - ඕක... නවත්තගන්න.
හරිද? මට තවත් කතා අහන්න ඕනේ නෑ
මටත් නොදැනී මම කොච්චර විශේෂද කියන එක ගැන.
ඒවගෙන් කිසිම උදව්වක් වෙන්නේ නෑ.
මේ එන්නේ මගේ වාහනේ. මම ගෙදර යනවා.
මේ ගොඩනැගිල්ලේ වතුර බටවල කිසි ප්‍රශ්නයක් නෑ.
සමහර විට ඔහේ ගිහින් දොස්තර කෙනෙක් හම්බවුණා නම් හරි.
තමුසේ කොහොමද දන්නේ මම දොස්තර කෙනෙක් නෙමෙයි කියලා?
තව පලතුරු කෑවොත් හොඳයි කියලා හිතිල තියෙනවද?
ඒයි! මම පලතුරු කනවා. තමුසෙට හිතිල තියෙනවද තව පලතුරු කෑවොත් හොඳයි කියලා?
ඔහ්! හෙලෝ, පර්සි.
හේයි, එඩී, ඒක ගැන කණගාටුයි.
මම එළියට ආවා, ඔයයි ඇතුළට යන්නේ. හරිනම් මම තමයි ඔයාගෙන් සමාව ගන්න ඕනේ.
හො-- හලෝ.
සාදරයෙන් පිළිගන්නවා, මොළකාරයෝ.
මගේ අම්මා වැඩ ඇරිලා ගෙදර ආවද?
ඔහ්, ඔයාට මට කියන්න තියෙන්නේ එච්චරද? හහ්?
- ඉස්කෝලේ කෙළවගත්තට පස්සේ? - මම ඉස්කෝලේ කෙළවගත්තේ නෑ.
ඔයාගේ විදුහල්පති කතා කළා. මිනිහා නම් කිව්වේ එහෙමයි.
එයා කිව්වා තමුසෙව ඉස්කෝලෙන් අස් කළා කියලා.
එයාලා අම්මගේ ෆෝන් එකටනේ කතා කළේ.
- ඔහේ අම්මගේ කෝල් එකක් ඉස්සුවද? - මම එන ඕන කෝල් එකක් උස්සනවා.
ඉතින්, මොකටද තමුසෙව පැන්නුවේ?
එයා කිව්වා මම ක්ෂේත්‍ර චාරිකාවකදී ළමයෙකුට ගැහුවා කියලා.
හරි.
හරි.... ඒත්, තමුසේ මගේ වහළ යට ජීවත් වෙනවා නම්,
- තමුසෙට මගේ නීතිවලට අවනත වෙන්න වෙනවා. - ඔයාගේ වහළ?
- මගේ අම්මට විතරයි මෙහෙන් රස්සාවක් තියෙන්නේ. - මොකක්ද කිව්වේ?
මට රස්සාවක් තියෙනවා. තමුසේ හිතන්නේ මම දැන් මේ කරන්නේ මොකක් කියලද?
හිතෙන් මවාගත්ත පෝකර් සෙල්ලමක් පරාද වෙනවා?
තමුසේ එහෙම හිතන්නේ තමුසේ පොඩි එකෙක් නිසා,
- ඒවගේම ඔහේට තේරෙන්නේ නෑ-- - කොහෙද මගේ අම්මා ඉන්නේ?
මම දන්නේ නෑ.
මම දන්නේ නෑ ඔයාගේ අම්මා කොහෙද කියලා. මට දිවැස් නෑ.
මොනවද මේ කරන්නේ, පර්සි? හැමපාරම!
වාව්! වාව්!
අම්මේ...
මට ඇත්තටම සමාවෙන්න. මං මේ පාර උත්සහ කළා. ඔයා දන්නවනේ මම කොච්චර උත්සහ කරනවද කියලා.
ඒත් මේ පාර නම් ඒක මගේ වැරැද්ද නෙමෙයි. ඒක ඇත්තටම මගේ වැරැද්ද නෙමෙයි.
දැන් මමත් තෙතයි.
සමාවෙන්න. ඔයාව දැක්කම සතුටු හිතුණා.
මට ඇහුණා ගේබ් විදුහල්පතිතුමා එකක් කතා කරනවා,
එයා මට කිව්වා නැන්සි බොබොෆිට්ට වුණා කියලා එයාට හිතෙන දේ.
මම එයාට කිව්වා මට මගේ කොල්ලව විශ්වාසයි කියලා. ඒක බොහොම කෙටි කෝල් එකක්.
හේයි, වැදගත්ම දේ තමයි ඔයා මෙහේ ඉන්න එක, හරිද?
ඒවගේම මට වෙලාව තිබුණ එක...
ඔයාව පිළිගන්න තෑග්ගක් ගන්න.
මිස්ටර් බෲනර් ත් මට කතා කළා. එයා මට ග්‍රෝවර් කරපු වැඩේ ගැන කිව්වා.
ඔයාට ඒ ගැන කතා කරන්න ඕනෙද?
ඔයාට කියන්න ඕන තව මොනවහරි තියෙනවද?
මට දෙයක් සිද්ධ වුණා. මට දෙයක් සිද්ධ වෙමින් තියෙනවා.
මගේ හිත ඒ මේ අත දුවන එකට වඩා වැඩි දෙයක්. ඒක තවත් නරක අතට හැරුණා, ඒවගේම...
මට බයයි.
- ගේබ්? - අම්මේ?
මට තේරෙන්නේ නෑ කොහොමද මිනිස්සු මට වැඩක් කරගන්න
- පුළුවන් කියලා හිතන්නේ කියලා-- - පර්සියි මමයි මොන්ටවුක් යනවා.
මම... මම ඉරිදා උදේ වෙනකොට කාර් එක ගෙනත් දෙන්නම්.
වෝව්, වෝව්, වෝව්, වෝව්, වෝව්. කවද ඉඳන්ද ඔයා මොන්ටවුක් යන්නෙ?
මම යැන්සි එකත් එක්ක කෝල් එක ඉවර කරපු ගමන් කතා කරලා එතන වෙන් කරගත්තා.
කවුද යැන්සි කියන්නේ?
ඉස්කෝලේ.
හරි.
- දැන් ඇයි මම මේකට කැමති වෙන්න ඕනේ? - මොකද ඉරිදා මම ආයෙ ගෙදර එනකොට
මම ඩී'ඇන්ජෙලෝ කඩේ නවත්තලා සැන්විච් අරගන්නවා,
ඒත් ඔයා මේක කාලකණ්ණි කළොත්, ඒත් මම එහෙට යනවා,
ගිහින් රේඩියෝ එකෙන් බාස්කට්බෝල් තරඟේ බලන ගමන් මගේ එකයි ඔයාගේ එකයි දෙකම කනවා.
ඔයා දන්නවා මම කැමති නෑ කියලා
- තනියෙන් තරඟේ බලන්න. - මමත් එහෙමයි!
මගේ සැන්විච් එකට හොට් පෙපර්ස් දාන් වරෙන්, කරුණාකරලා.
- ඔයා ඔය තාලෙට කියනවා නම් බෑ. - මම "කරුණාකරලා" කියලා කිව්වනේ!
කරුණාකරලා, ඔයාට පුළුවන්ද එයාලට කියලා
- මගේ සැන්විච් එකට හොට් පෙපර්ස් දාන් එන්න? - හරි.
මගේ කාර් එකට නඟින්න ඉස්සරලා සපත්තු ගළවනවා, හරිද?
මං කියන එක තේරුණාද?
අපට කතා කරන්න දේවල් ගොඩක් තියෙනවා, ඒත් එළියේ තියෙන කුණාටුව
තවත් දරුණු වෙන්නයි යන්නේ, ඉතින් අපි ඉක්මනට යමු.
වෙරළට ගිහින් කතාකරමු, හරිද? බෑග් එක පැක් කරගන්න. අපි යමු.
තමුන් කවුද?
හරිම දුර්වලයි. හොඳටම බය වෙලා.
හුඟක් දුකෙන්.
මෙහෙන් යනවා, පුංචි වීරයෝ, තමුන්ට අනතුරක් වෙන්න කලින්.
අපි ආවා.
තුනට ගණිනකොට?
ලෑස්තිද?
එකයි, දෙකයි... තුනයි!
මම හොඳ මාෂ්මෙලෝ වගයක් හොයාගත්තා. ලේසියෙන් පිච්චෙන්නේ නැති ඒවා.
මං හිතන්නේ නෑ මගේ අවධානේ අඩු එක මාෂ්මෙලෝවල වැරැද්ද කියලා.
අම්මේ...
මට ඔයාට කියන්න දෙයක් තියෙනවා.
අමුතුයි කියලා දැනෙන එක මට පුරුදුයි. මට ලෝකේ අමුතුයි කියල දැනෙන එක මට හුරුයි.
හරියට බාගයක් වැරදි කෑලි තියෙන ප්‍රහේළිකාවක් වගේ.
මම අවධානය දෙන්න උත්සහ කරනවා. මං ඇත්තටම උත්සහ කරනවා, ඒත්...
මම දවල් හීන දකිනවා. මට ඒක නවත්තගන්න බෑ.
ඒත් මේ ළඟකදී ඉඳන්...
ඒවා හීන වගේ දැනෙන්නේ නෑ. මට දැනෙන්නේ ඒවා...
අනේ මංදා. සමහරවිට, ඇත්ත වගේ කියලා?
ඊටපස්සේ අපි කෞතුකාගාරෙට ගියා. එතකොට...
ඔයා දෙයක් දැක්කා.
ඔයාට ඇත්ත වගේ දැනුණත්, වෙන කාටවත් දකින්න බැරි වුණු දෙයක්?
ඈ ඔයාට මොනවද කිව්වේ?
ඈ? ඔයා කොහොමද දන්නේ ඒ ගැනු කෙනෙක් කියලා?
ඔයා දන්නවද අපි හැම අවුරුද්දෙම මේ කැබින් එකට එන හේතුව?
මේක ගලිය ළඟ තියෙන නිසා මේක ලාබයි. ඒකනේ?
අම්මේ, ඔයා කොහොමද දන්නේ මම දැකපු දේවල් ගැන?
අපි හැම අවුරුද්දෙම මෙතනට එන්නේ මට ඔයාගේ තාත්තව හම්බවුණේ මෙතනදී නිසා.
මගේ තාත්තා? මේකට මගේ තාත්තගේ තියෙන සම්බන්ධේ මොකක්ද?
සෑහෙන කාලෙකට කලින්, මට...
මිනිහෙක්ව හම්බවුණා, මේ වෙරළෙදී.
එයා ප්‍රඥාවන්තයි, නිර්භීතයි, කරුණාවන්තයි සහ... ශ්‍රේෂ්ටයි.
එයාව පළවෙනියට දැක්ක වෙලේ ඉඳන්, මට තේරුම් ගියා
මට එයා වගේ මිනිහෙක්ව මීට කලින් මුණගැහිලා නැති බව.
ඊටපස්සේ මට තේරුණා එයා මට මුණගැහුණ මිනිස්සුන්ට කොහෙත්ම සමාන නැති බව,
මොකද එ... එයා මිනිහෙක් නෙමෙයි. එයා දෙවි කෙනෙක්.
ඔයා දෙවියන් එක්ක ආදරෙන් බැඳුණා? හරියට...
හරියට-- හරියට ජේසුතුමා වගේ?
දෙවියන් නෙමෙයි. දෙවි කෙනෙක්. පර්සි...
මම ග්‍රීක දෙවියන් සහ රාක්ෂයින් ගැන ඔයාට කියපු කතා... ඒවා ඇත්ත.
- අම්මේ-- - ඒ කතාවල, මම ඔයාට කිව්වා
කොහොමද දෙවියෝ සහ මිනිස්සු
- සමහර වෙලාවට ළමයි හදන්නේ කියලා... - අම්මේ, කරුණාකරලා, නවත්තන්න.
- ...උපදෙවියන් කියලයි එයාලට කියන්නේ... - අම්මේ.
...ඒත් සමහර වෙලාවට එයාලට අර්ධ-ලෝහිතයින් කියලත් කියනවා.
රාක්ෂයා මට කතා කළේ ඒ නමින්. අම්මේ, මොකක්ද සිද්ධ වෙන්නේ?
ඔයා අර්ධ-ලෝහිතයෙක්.
ඒවගේම අර්ධ-ලෝහිතයන්ට මේ ලෝකේ ආරක්ෂිත නෑ.
එයාලා නිසි වයසට ආවම, එයාලට තේරෙන්න ගන්නකොට
එයාලා ඇත්තටම කවුද කියලා, භයානක දේවල් එයාලට ආකර්ෂණය වෙනවා
එයාලත් එක්ක සටන් කරන්න තරම් එයාලා ශක්තිමත් වෙන්න කලින් එයාලට හානි පමුණුවන්න හිතාගෙන.
ඒක තමයි ඔයාට දැනෙන්නේ.
ඔයා ඉපදුණු වෙලේ ඉඳන්ම ඒක ඔයාගේ කොටසක්, ඒක ඔයා පස්සෙන් එනවා. මම නිකන්--
ඇයි ඔයා මට මේවා කියන්නේ?
පර්සි, මම දන්නවා මේක තේරුම් ගන්න එක අමාරුයි කියලා,
ඒත් මේක ඇත්ත කියලා ඔයා මාව විශ්වාස කරන්න ඕනේ.
නෑ, මේක නම් පිස්සුවක්. හරිද? මම දෙවියෙක් නෙමෙයි. මගේ මොළේ අවුලක් තියෙනවා.
මට තේරෙනවා මම අමුතුයි කියලා, විශ්වාස කරන්න, මට ඒක තේරෙනවා,
ඒත් මට බයයි මේ සැරේ මොකක් හරි ලොකු ප්‍රශ්නයක් වෙලා කියලා.
- පැටියෝ, නෑ-- - ඒවගේම දැන් ඔයා මට එක එක කතා කියනවා
හරියට ඒකෙන් ඒ ප්‍රශ්නේ විසඳෙයි වගේ.
හොඳයි, මම බබෙක් නෙමෙයි! මම දන්නවා රාක්ෂයෝ කියලා ජාතියක් නෑ කියලා,
මම දන්නවා දෙවියෝ කියලා ජාතියක් නෑ කියලා, ඒවගේම මම විශ්වාසෙටම දන්නවා
උපදෙවියො කියලා ජාතියක් නෑ කියලත්.
- කවුද ඔතන?
- මිසිස් ජැක්සන්? මම ග්‍රෝවර්. - ග්‍රෝවර්?
මේක පොඩි හදිස්සියක්. කාටහරි දොර අරින්න පුළුවන්ද?
එයා මොනවද මෙහේ කරන්නේ? මට එයාව දකින්න ඕනේ නෑ. ඉන්න අම්මේ--
මං ඔයාගෙන් රෑ මෙහේ ගත කරන්නද ඇහුවාම ඔයා කිව්වනේ අපට උදේ යන්න පුළුවන් කියලා.
සමාවෙන්න, මම කලින් ආවා තමයි, ඒත් මට වෙන කරන්න දෙයක් තිබුණේ නෑ.
දේවල් වෙනස් වුණා, මේ ඔක්කොම අපි හිතුවට වඩා
- වේගෙන් සිද්ධ වෙනවා. - කලින්?
ඔයාට තිබුණේ කලින් මගෙන් අහන්නයි-- ඔයා කියන්න හදන්නේ මොකක් වුණත්
මට ඕනේ නෑ... ඒක අහන්න. ග්‍රෝවර්?
පර්සි.
- හරි, ඉතින් කෙනෙක් එනවා... - ග්‍රෝවර්.
- ...ඒවගේම මම දන්නවා මේක නරකයි තමයි... - ග්‍රෝවර්.
...ඒත් වැදගත්ම දේ තමයි බය නොවී ඉන්න එක.
මම බය වෙලා නෑ.
- ග්‍රෝවර්! - මරු! මමත් අනිවාරෙන්ම බය වෙලා නෑ.
අපි කරන දේවල් ගැන මට හොඳ හැඟීමක් තියෙනවා--
- ග්‍රෝවර්! - මොකද?
ග්‍රෝවර්, ඇයි ඔයාගේ කලිසම ඇතුළේ එළුවෙකුගේ බාගයක් තියෙන්නේ?
ඔහ්, ඒක...
ඔහ්! ඔහ්, දෙයියනේ, එයා ඔයාට කියල නෑ වගේ...
- ඔයා එයාට මං ගැන කිව්වේ නැද්ද? - ඔයා වෙලාවට කලින් ආවා.
ඉතින් වැදගත්ම දේ තමයි බය නොවී ඉන්න එක.
කාර් එකේ යනගමන් කතා කරමු. අපි යමු.
මගේ රාජකාරිය තමයි මේ මොහොත වෙනකන් ඔයාට මඟ පෙන්නන එක.
තරුණ උපදෙවියෙක්ට හැමනිතරම මේක අමාරු ගමනක්,
- ඉතින් හොඳ උපදේශනයක් සපයන එක-- - ඔයා කවුද?
- මම ග්‍රෝවර්. මම තමයි ඔයාගේ හොඳම යාළුවා සහ-- - ඔයා මොකෙක්ද?
- මම සේටර් කෙනෙක්. මම තමයි ඔයාගේ ආරක්ෂකයා. - ඔයා මගේ ආරක්ෂකයා?
මම ඔයාව ඉස්කෝලෙන් අස් කෙරෙව්වේ නැත්නම්,
ඔයාට අද රෑ වෙනකන්වත් පණ බේරගෙන ඉන්න බෑ.
දැන් අපේ පස්සෙන් එන එකා ලේසියෙන්ම ඔයාව හොයාගන්න තිබ්බා.
මට සමාවෙන්න.
සාමාන්‍යයෙන්, මට දුරතියාම අනතුරක් අඳුරගන්න පුළුවන්, ඒත් මේ පාර...
අපි කවුරුවත් ඩොඩ්ස් එහෙම කරයි කියලා හිතුවේ නෑ.
එහෙනම් ඔයා දැනන් හිටියා.
ඩොඩ්ස් අර සතා බවට හැරෙන එක ඔයත් දැක්කා?
- ඇයි ඔයා මොනවත් නොකිව්වේ? - මං ඒකෙන් කොටසක් දැක්කා.
ඔයාව බේරගන්න පරක්කු වැඩි වෙනකල් "මීදුම" එයාව හංගගෙන හිටියා.
මීදුම? මොකක්ද මීදුමක් කියන්නේ?
"මීදුම". ඒක තමයි මායාවී ලෝකය මිනිස් ලෝකයෙන් හංගලා තියාගන්න රෙද්ද.
මගේ කකුල්. ඩොඩ්ස්ගේ අත්තටු. ඩොඩ්ස් නැතිබව වුණත්.
ඒත් සාමාන්‍යයෙන් ඒකට බෑ දේවල් මගෙන් වසන් කරලා තියාගන්න. ඒක සිද්ධ වෙන්නේ නෑ.
මෙතන මොකක් හරි බලවත් දෙයක් සිද්ධ වෙනවා.
අපි කඳවුරට ඉක්මනින් යන තරමට, ඔයා ආරක්ෂිතයි.
- ඔයා එයාට කඳවුර ගැන කිව්වා නේද? - තාම නෑ.
කඳවුර හැම අර්ධ-ලෝහිතයෙක්ටම පාරාදීසයක් වගේ.
ඔයා කවුද සහ මීදුමෙන් ආවරණය නොවූ ලෝකේ මොන වගේද කියල ඉගෙනගන්න පුළුවන් ආරක්ෂිත තැනක්.
අහ්, ඒකට ලොකු දුරක් නෑ, ඇත්තටම. අර වංගුව පාස් කරල පොඩ්ඩ දුරයි.
අම්මේ, අපි දෙන්නා තව මොනව ගැනද කතා නොකළේ?
ඔයා මට නොකිව්ව දේවල් තව මොනවද තියෙන්නේ?
ඒ ඉන්නේ මිනටෝර්ද?
ප්‍රහාරය පටන් ගත්තට පස්සේ උන් ඒක අතාරින්නේ නෑ. හරිද? ඩොඩ්ස් කියන්නේ පටන්ගැන්ම විතරයි.
එයා තමයි ඊළඟ එකා. එයා-- එයා මෘගයෙක්. උත්සහය අතාරින්නෙම නෑ.
එයා තාමත් යටකලිසමක් ඇඳන් ඉන්නේ.
මිතෝමැජික් කාඩ් කියන්නේ ඔයාගේ පුහුණුව විතරයි.
මෙච්චර කල් කරපු හැමදේම කළේ ඔයාගේ ඉදිරියෙන් තියෙන දේ වෙනුවෙනුයි.
මගේ ඉස්සරහින් තියෙන දේ?
- කොල්ලනේ. - ඔව්?
- මගේ ඇත්ත වයස 24යි. - හයියෙන් අල්ලගන්න.
හැමෝම හොඳින්ද?
ඔව්, මං හොඳින්.
මේ පැත්තෙන්!
අපි ආවා. මේක තමයි සීමාව. රාක්ෂයින්ට මේක හරහා එන්න බෑ.
අනික් පැත්තට ගියාම පර්සි ආරක්ෂිතයි.
"පර්සි ආරක්ෂිතයි"? අපි හැමෝම ආරක්ෂිත නැද්ද?
ග්‍රෝවර්, මම මගේ එකම ළමයාව ආරක්ෂා කරන එක ඔයාට බාර කරනවා.
බය වෙන්න එපා, මිසිස් ජැක්සන්, කඳවුරට ගියාම පර්සි ආරක්ෂිත--
දිවුරන්න.
- මොකක්ද මේ සිද්ධ වෙන්නේ? - දිවුරන්න, ග්‍රෝවර්.
එයාව ආරක්ෂා කරලා තියාගන්න එයාව අල්ලගන්න එන දේවල්වලින්,
එයාට අනතුරක් කරන්න එන දේවල්වලින්, සහ වැරදියට එයා දිහා බලන දේවල්වලින්.
- ඔයාට මං කියන දේ තේරෙනවද? - මම දිවුරනවා.
- මට දැන් යන්න වෙනවා, පැටියෝ. - යන්න? ඒ කිව්වේ මොකක්ද?
මට ඔයත් එක්ක යන්න බෑ.
- ඇයි බැරි? - එයා මනුස්සයෙක් නිසා.
ඔයා දැන් නිර්භීත වෙන්න ඕනේ.
මං ඔයාට උගන්නපු දේවල් මතක තියාගන්න. මං ඔයාට කියපු කතා මතක තියාගන්න.
- විශේෂයෙන්ම ඒ කතා, ඒවයින් ඔයාට කියාවි... - එපා.
- ...හැමදේම... - බෑ! අම්මේ, මං ඔයාව දාලා යන්නේ නෑ!
පර්සියස්! මං කියන එක අහන්න!
ඔයාගේ...
කිසිම ප්‍රශ්නයක් නෑ.
ඔයා පුදුමාකරයි.
ඔයා හාස්කමක්.
ඒවගේම ඔයා තමයි මගේ පුතා.
නිර්භීත වෙන්න.
කුණාටුව තරණය කරන්න.
මම ඔයාට ආදරෙයි.
අපි යන්න ඕනේ.
- මට ඔයාගේ කෝට් එක දෙන්න? - ඇයි? ඔයා මොකක්ද කරන්න හදන්නේ?
එයා අර්ධ-ලෝහිතයන්ගේ ඉව පස්සෙනුයි එන්නේ, එහෙම නේද?
- ඔව්. - ඉතින් එයාට ඔයාව
දෙපැත්තකින් දැනුනොත්, මට පුළුවන් වෙයි එයාව ගොනාට අන්දලා
අපි දෙගොල්ලන්ටම පැනගන්න වෙලාව අරගන්න.
- අම්මේ, කරුණාකරලා, එපා-- - හේයි.
ප්‍රශ්නයක් වෙන්නේ නෑ.
යන්න! දැන්!
ඒයි! බලනවා!
එනවා, එනවා.
නෑ, නෑ, නෑ, නෑ, නෑ, නෑ, නෑ, නෑ, නෑ, නෑ--
අම්මේ!
පර්-- පර්සි! පර්සි, එපා!
එයා හොඳින්ද?
- තනියම? - ඒක වෙන්නේ කොහොමද?
- ඔව්. - ඔව්, එයා හොඳින්.
එයා තමයි කෙනා, එයා වෙන්නම ඕනේ.
නිශ්ශබ්ද වෙන්න, ඇනබෙත්.
එයා ඇහැරෙනවා. හැමෝම, එයාට නිදහසේ ඉන්න දීලා පිටිපස්සට වෙන්න.
කඳවුරට පිළිගන්නවා, පර්සි ජැක්සන්.
අපි ඔයා එනකන් බලාගෙනයි හිටියේ.
පරිවර්තනය හා උපසිරසි ගැන්වීම 🔱 - සනුප රන්මෙත් - 🔱
මෙම උපසිරසි www.baiscopelk.com අඩවිය විසින් නොමිලේ නිකුත් කරන ලදී. කතෘ අයිතිය සුරකින්න.
සෙල්ලම පටන්ගමු!
මං මෙතනට එන එක මෙච්චර වැදගත් වුණේ මගේ තාත්තා දෙවි කෙනෙක් නිසයි.
ඉතින් මං ගිහින් එයාව හොයාගන්නවා.